Den massiv kødannelse på motorvejen skyldes, at tunnellen er delvist lukket på grund af planlagt asfaltarbejde. Dertil kommer, at politiet blev nødt til at lukke det ene spor i sydgående retning, da en bil var havareret der tidligt mandag morgen. - Da bilen var blevet fjernet, og vi var klar til at få åbnet spor nummer to igen, opstod der tekniske problemer med at få åbnet for sporet. Teknikerne knoklede, og omkring 8.15 lykkedes det at få åbnet, fortæller vagtchef hos Nordjyllands Politi. Nu er der to spor åbent i sydgående retning, og et spor åbent i nordgående retning. Alligevel er der fortsat store kødannelser på motorvejen ved Aalborg i begge retning. Nordjyllands Politi opfordrer bilister til at have tålmodighed.

Opsummering:
Fem kilometers kø på motorvejen ved Aalborg. Der er massiv kødannelse på motorvejen både i nord og sydgående retning især omkring Limfjordstunnellen. Bilister må regne med op til en times forsinkelse. OPDATERES